Document ID: 31996R0804

KOMISSION ASETUS (EY) N:o 804/96,
annettu 30 päivänä huhtikuuta 1996,
kukkakaalien perushinnaksi ja ostohinnaksi 1 päivästä 31 päivään toukokuuta 1996 vahvistettujen määrien alentamisesta markkinointivuodeksi 1995/96 vahvistetun interventiokynnyksen ylittymisen johdosta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna komission asetuksella (EY) N:o 1363/95 (2), ja erityisesti sen 16 b artiklan 4 kohdan,
sekä katsoo, että
komission asetuksessa (EY) N:o 1111/95 (3) vahvistetaan markkinointivuodelle 1995/96 kukkakaalien interventiokynnykseksi 63 800 tonnia; jos markkinointivuoden aikana kukkakaalien osalta toteutetut interventiotoimenpiteet koskevat määriä, jotka ylittävät kyseiselle tuotteelle kyseiseksi markkinointivuodeksi vahvistetun interventiokynnyksen, kukkakaalien ja omenoiden interventiokynnyksen käyttöön ottamisesta 27 päivänä huhtikuuta 1989 annetun neuvoston asetuksen (ETY) N:o 1121/89 (4), sellaisena kuin se on viimeksi muutettuna asetuksella (EY) 1327/95 (5), 2 artiklan 2 ja 3 kohdan nojalla kukkakaaleille seuraavaksi markkinointivuodeksi vahvistettua perus- ja ostohintaa alennetaan yhdellä prosentilla kutakin interventiokynnyksen ylittävää 20 200 tonnin erää kohti,
jäsenvaltioiden toimittamien tietojen mukaan yhteisön interventiotoimenpiteet koskivat markkinointivuonna 1995/96 85 733 tonnia; komissio totesi, että kyseiseksi markkinointivuodeksi vahvistetut interventiokynnykset ylittyivät 21 933 tonnilla,
edellä esitetystä seuraa, että komission asetuksessa (EY) N:o 803/96 (6) kukkakaaleille perus- ja ostohinnoiksi vahvistettuja määriä on alennettava yhdellä prosentilla, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Alennetaan asetuksessa (EY) N:o 803/96 kukkakaaleille 1 päivästä 31 päivään toukokuuta 1996 perus- ja ostohinnoiksi vahvistetut määrät yhdellä prosentilla ja vahvistetaan ne seuraavasti:
TAULUKON PAIKKA
Nämä määrät koskevat pakattuja I laatuluokan kukkakaaleja, joihin on jätetty kruununomaisesti osa lehdistä.
Tuotteen pakkauspäällyksestä aiheutuvat kulut eivät sisälly näihin määriin.
2 artikla
Tämä asetus tulee voimaan 1 päivänä toukokuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä huhtikuuta 1996.

Labels: 2
3
17
6